
KRETINGOS RAJONO SAVIVALDYBĖS TARYBA

KONTROLĖS KOMITETO POSĖDŽIO PROTOKOLAS

2026 m.        d. Nr.
Kretinga

Posėdis įvyko 2026 m. spalio 19 d. 15.00–15.48 val.
Posėdžio pirmininkas – Kontrolės komiteto pirmininkas Giedrius Petreikis.
Posėdžio sekretorė – Kretingos rajono savivaldybės (toliau – Savivaldybė) administracijos Bendrojo skyriaus specialistė Laura Narmontienė.
Dalyvauja Kontrolės komiteto (toliau – komitetas) nariai: Steponas Baltuonis (nuotoliniu būdu), Juozas Mažeika.
Nedalyvauja komiteto nariai: Saulius Šopaga, Arūnas Merkelis.
Dalyvauja kviestieji asmenys:
Vilma Preibienė – Savivaldybės administracijos direktorė.
Gintarė Liobikienė – Savivaldybės administracijos Kretingos miesto seniūnijos seniūnė.
Mindaugas Mickus – laikinai Savivaldybės kontrolieriaus pareigas einantis. 
[bookmark: _GoBack]Dalyvauja nekviestasis asmuo: Antanas Kalnius – Savivaldybės meras.
DARBOTVARKĖ:
1. Tęstinis gautų dokumentų dėl Mokyklos g., Kretinga, dulkių slopinimo darbų kontrolės, efektyvumo, eismo intensyvumo vertinimo ir viešųjų lėšų naudojimo svarstymas.
2. Tęstinis gauto kreipimosi dėl nepriklausomo SĮ „Kretingos komunalininkas“ teikiamų žaliųjų teritorijų priežiūros paslaugų veiklos, apskaitos, kontrolės ir ekonominio pagrįstumo audito inicijavimo svarstymas.
3. Kretingos rajono savivaldybės Kontrolės ir audito tarnybos veiklos plano vykdymo svarstymas.
4. Kretingos rajono savivaldybės Kontrolės ir audito tarnybos ateinančių metų plano svarstymas.
5. Einamieji klausimai.
Komiteto pirmininkas Giedrius Petreikis paskelbė posėdžio pradžią, informavo apie dalyvaujančius ir nedalyvaujančius komiteto narius bei konstatavo, kad yra kvorumas.
Komiteto pirmininkas Giedrius Petreikis informavo, kad po darbotvarkės išsiuntimo gautas kreipimasis dėl komunalinių atliekų tvarkymo rinkliavos ir paslaugų sąnaudų ekonominio pagrįstumo patikrinimo, pasiūlė šį klausimą įtraukti į darbotvarkę penktuoju klausimu.
NUTARTA. Bendru sutarimu pritarta darbotvarkei.
Komiteto pirmininkas Giedrius Petreikis pasiteiravo, ar bus nusišalinimų nuo svarstomų klausimų.
Nusišalinimų nepareikšta.
1. SVARSTYTA. Tęstinis gautų dokumentų dėl Mokyklos g., Kretinga, dulkių slopinimo darbų kontrolės, efektyvumo, eismo intensyvumo vertinimo ir viešųjų lėšų naudojimo svarstymas.
Vyko diskusija dėl Mokyklos gatvės dulkių slopinimo ir greideriavimo darbų organizavimo, vykdymo, kokybės kontrolės, automatizavimo galimybių ir komunikacijos su gyventojais. Diskusijoje dalyvavo komiteto pirmininkas Giedrius Petreikis, Savivaldybės administracijos Kretingos miesto seniūnijos seniūnė Gintarė Liobikienė, Savivaldybės administracijos direktorė Vilma Preibienė ir komiteto nariai Steponas Baltuonis bei Juozas Mažeika.
Komiteto pirmininkas Giedrius Petreikis pasiūlė atsakyti kreipimosi autoriui, kad komitetas susipažino su kreipimusi ir jį apsvarstė. Taip pat pasiūlė paprašyti kreipimosi autoriaus, gavus atsakymus iš Seimo kontrolierių, Viešųjų pirkimų tarnybos ar kitų institucijų, supažindinti su jais komitetą.
NUTARTA. Bendru sutarimu pritarta.
Vyko diskusija dėl seniūnijos informacijos viešinimo socialiniuose tinkluose. Diskusijoje dalyvavo komiteto pirmininkas Giedrius Petreikis ir Savivaldybės administracijos direktorė Vilma Preibienė.
2. SVARSTYTA. Tęstinis gauto kreipimosi dėl nepriklausomo SĮ „Kretingos komunalininkas“ teikiamų žaliųjų teritorijų priežiūros paslaugų veiklos, apskaitos, kontrolės ir ekonominio pagrįstumo audito inicijavimo svarstymas.
Vyko diskusija dėl tolesnio klausimo nagrinėjimo ir galimybės jo svarstymą tęsti Ūkio, kaimo ir aplinkosaugos komitete. Diskusijoje dalyvavo komiteto pirmininkas Giedrius Petreikis, komiteto nariai Steponas Baltuonis ir Juozas Mažeika.
NUTARTA. Iškelti šį klausimą Ūkio, kaimo ir aplinkosaugos komiteto posėdyje.
3. SVARSTYTA. Kretingos rajono savivaldybės Kontrolės ir audito tarnybos veiklos plano vykdymo svarstymas.
Vyko diskusija dėl Savivaldybės Kontrolės ir audito tarnybos veiklos plano vykdymo ir naujo vadovo pareigų ėjimo pradžios. Diskusijoje dalyvavo komiteto pirmininkas Giedrius Petreikis, laikinai Savivaldybės kontrolieriaus pareigas einantis Mindaugas Mickus ir Savivaldybės administracijos direktorė Vilma Preibienė.
Komiteto pirmininkas Giedrius Petreikis konstatavo, kad veiklos plano vykdymas nevyksta, ir pažymėjo, kad komitetas klausimą apsvarstė, kaip numatyta įstatymuose.
4. SVARSTYTA. Kretingos rajono savivaldybės Kontrolės ir audito tarnybos ateinančių metų plano svarstymas.
Vyko diskusija dėl Savivaldybės Kontrolės ir audito tarnybos ateinančių metų veiklos plano rengimo, svarstymo terminų ir laikinai Savivaldybės kontrolieriaus pareigas einančio atliktų darbų. Diskusijoje dalyvavo komiteto pirmininkas Giedrius Petreikis, laikinai Savivaldybės kontrolieriaus pareigas einantis Mindaugas Mickus ir komiteto narys Steponas Baltuonis.
Diskusijos pabaigoje komiteto pirmininkas Giedrius Petreikis konstatavo, kad klausimas išsiaiškintas ir svarstymas baigiamas, laukiant, kol pareigas pradės eiti naujoji Savivaldybės kontrolierė.
5. SVARSTYTA. Gauto kreipimosi dėl komunalinių atliekų tvarkymo rinkliavos ir paslaugų sąnaudų ekonominio pagrįstumo patikrinimo svarstymas.
Vyko diskusija dėl kreipimosi nagrinėjimo Ūkio, kaimo ir aplinkosaugos komitete. Diskusijoje dalyvavo komiteto pirmininkas Giedrius Petreikis, komiteto nariai Juozas Mažeika ir Steponas Baltuonis.
Komiteto pirmininkas Giedrius Petreikis pasiūlė kreipimąsi persiųsti iš Kontrolės komiteto Ūkio, kaimo ir aplinkosaugos komitetui susipažinti ir apsvarstyti.
NUTARTA Bendru sutarimu pritarta.
6. SVARSTYTA. Einamieji klausimai.
Daugiau klausimų nepateikta. Komiteto pirmininkas Giedrius Petreikis paskelbė posėdžio pabaigą.
Posėdis baigtas 15.48 val.

